Diari Oficial de la Generalitat Valenciana


Sumari del DOGV 8446, del 18-12-2018 (2018/11060)

RESOLUCIÓ de 28 de novembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes per al foment de races autòctones en perill d'extinció per a l'exercici 2019 a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11248


Data del document
:   28-11-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 28 de novembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes per al foment de races autòctones en perill d'extinció per a l'exercici 2019 a la Comunitat Valenciana. [2018/11768]  
L'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, va aprovar les bases reguladores de les subvencions destinades al foment de races autòctones en perill d'extinció. L'apartat quart de l'ordre estableix la forma i el termini de presentació de sol·licituds i l'apartat catorze la quantia total màxima d'aquesta ordre, com també la línia de subvenció que la finança, dades que es faran públiques anualment mitjançant la publicació en el Diari Oficial de la Generalitat Valenciana amb una resolució del conseller de Presidència i Agricultura, Pesca, Alimentació i Aigua, per la qual s'estableixen els imports globals per a cada exercici.  
  
Amb la publicació de l'Ordre 25/2016, de 8 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, s'ha procedit a la seua adaptació al Reial decret 181/2015, de 13 de març, pel qual es modifica el Reial decret 1625/2011, de 14 de novembre, i al Reglament (UE) núm. 702/2014, de la Comissió, de 25 de juny de 2014. Aquesta ajuda per al foment de races autòctones va ser comunicada per l'Administració General de l'Estat a la Comissió Europea i registrada amb el codi SA.40577.  
Per tant, per a convocar l'ajuda per a l'exercici 2019 i establir el procés de sol·licitud i de tramitació es publica aquesta resolució, la qual queda condicionada a l'assignació del crèdit adequat i suficient procedent dels pressupostos de la Generalitat per a l'anualitat 2019.  
  
Per tot això, a proposta del director general d'Agricultura, Ramaderia i Pesca, resolc:  
  
Apartat primer. Objecte  
Convocar de forma anticipada, per a l'exercici 2019, l'ajuda per al foment de races autòctones. Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció, modificada per l'Ordre 25/2016, de 8 d'agost, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7858, 25.08.2016).  
  
  
Apartat segon. Línia pressupostària i import  
L'ajuda regulada en aquesta resolució es concedirà en l'exercici 2019 a càrrec de l'aplicació pressupostària de la línia S3082000, capítol 4, del programa 714.80, d'Agricultura i ramaderia, per l'import que s'indica més avall, corresponent al 70 % de l'import pressupostat en l'exercici 2018 en la línia indicada, per la quantia global màxima de 33.600,00 euros.  
Aquesta quantitat és susceptible d'ampliació al 100 % de l'import pressupostat en l'exercici 2019 en la corresponent línia pressupostària.  
  
Els fons d'aquesta convocatòria procedeixen dels romanents de fons no compromesos del MAGRAMA a 31 de desembre de 2018.  
  
Segons el que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, sobre despeses de tramitació anticipada, la resolució queda condicionada a l'efectiva existència de crèdit adequat i suficient una vegada aprovat el pressupost de la Generalitat.  
  
Apartat tercer. Termini i forma de presentació de sol·licituds  
El termini de presentació de sol·licituds per a l'exercici 2019 serà d'un mes comptador a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
- races autòctones http://www.gva.es/va/proc1979  
Les persones sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, hauran de presentar les sol·licituds telemàticament a través de la seu electrònica de la Generalitat, en la URL indicada en l'apartat anterior.  
Els documents que s'annexen als tràmits telemàtics hauran d'anar signats electrònicament per les persones que, segons el tipus de document, siga procedent.  
Si cap de les associacions presenta la seua sol·licitud presencialment, se la requerirà perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
  
Apartat quart. Justificació  
Les justificacions de les inversions o despeses aprovades davant de l'Administració es realitzarà abans del dia 15 de novembre de 2019, tal com estableix l'apartat huité de l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua.  
  
Es consideraran despeses subvencionables aquelles activitats empreses o serveis rebuts després de la presentació i acceptació de la sol·licitud.  
  
Apartat cinqué. Delegació de competències  
Es delega el director general competent en matèria de ramaderia per a la concessió i denegació de les ajudes previstes en aquesta resolució.  
  
  
Contra aquesta resolució, que és definitiva en via administrativa, es pot interposar potestativament un recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptador des de l'endemà de la publicació, o es pot impugnar directament davant de l'ordre jurisdiccional mitjançant la interposició d'un recurs contenciós administratiu en el termini de dos mesos a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE núm. 167, de 14.07.1998).  
  
València, 28 de novembre de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.